# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 07

от 23.04.2019 г.

**Р Е Ш Е Н И Е**

**№ КЗЗ – 07**

**от 23 април 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 61 кв.м. земеделска земя, осма категория, неполивна, общинска собственост, за изграждане на обект: „Трафопост-БКТП ”, в землището на с. Я., поземлен имот с № 071015, община Р., област Б., при граници, посочени в приложените скица и проект на ПУП – ПЗ.

**2.** Утвърждава трасе за проектиране, с което се засяга около 493 798 кв.м земеделска земя, в т.ч. 1 739 кв.м първа категория, 43 810 кв.м втора категория, 389 847 кв.м трета категория и 58 402 кв.м четвърта категория, неполивна, частна, общинска и държавна собственост, за изграждане на обект: „Модернизация на път I-1 (E-79) „В. – Б.“, участък от км 3+757 до км 61+750 (километраж по съществуващ път I-1)≡58+128.47 (километраж по проект), в землища на общините Г., М. и Р., област В., както следва:

1. Около 259 745 кв.м земеделска земя, трета категория, неполивна, общинска, частна и държавна собственост, в землището на с. С., община Г., област В., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2. Около 114 780 кв.м земеделска земя, трета категория, неполивна, общинска, частна и държавна собственост, в землището на гр. Г., община Г., област В., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

3. Около 60 871 кв.м земеделска земя, в т.ч. 1 739 кв.м първа категория, 43 810 кв.м втора категория и 15 322 кв.м трета категория, неполивна, общинска, частна и държавна собственост, в землището на с. В., община М., област В., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

4. Около 58 402 кв.м земеделска земя, четвърта категория, неполивна, общинска, частна и държавна собственост, в землището на с. Р., община Р., област В., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

За земите, попадащи в общините В. и Д. предвид това, че за същите има влезли в сила Общи устройствени планове се прилагат разпоредбите на чл. 24, ал. 9 във връзка с чл. 24, ал. 7 от Закона за опазване на земеделските земи (ЗОЗЗ).

***IІ. На основание чл. 40, ал. 1, т. 7, във връзка с чл. 36 предложение първо от Закона за опазване на земеделските земи и чл. 64, ал. 4, предложение първо от Правилника за прилагане на Закона за опазване на земеделските земи:***

**3.** Отменя Решение № КЗЗ-03/28.02.2019г., т.5, на Комисията за земеделските земи, поради следните мотиви:

С Решение № КЗЗ-03/28.02.2019г., т.5, на Комисията за земеделските земи, е утвърдена площадка за проектиране на обект: „Площадка за временно съхранение на отпадъци”, в землището на гр. Б., част от поземлен имот с идентификатор06207.3.306 /проектен номер 06207.3.915/, местност „Грамадите“, община Б., област П..

При извършена служебна проверка, се установи, че при постановяване на Решение № КЗЗ-03/28.02.2019г., т. 5 на Комисията за земеделските земи, е допусната очевидна фактическа грешка. За община Б. има одобрен с Решение № 380/09.11.2017г. на общински съвет Б. Общ устройствен план, съгласно който поземлен имот с идентификатор 06207.3.306 /част от който с проектен номер 06207.3.915 е предмет на Решение КЗЗ-03/28.02.2019г., т. 5/, попада в устройствена зона „Ссо“ – Земеделска зона със специфичен режим – селски туризъм и отдих, като в обхвата на допустимото застрояване в тази зона не попада обект: „Площадка за временно съхранение на отпадъци”.

С писмо изх. №07-168/27.03.2019г. на МЗХГ, община Б. е уведомена за установените при проверката обстоятелства и последващите действия на Комисията за земеделските земи, като и е предоставена възможност в четиринадесет дневен срок от получаването на писмото да предостави писмен отговор. Видно от обратната разписа писмото е получено на 01.04.2019г. и до изтичането на срока 15.04.2019г. отговор от община Брацигово не е постъпил в МЗХГ.

***III. Променя предназначението в съответствие с § 2 от Допълнителните разпоредби на Закона за опазване на земеделските земи и Глава пета, Раздел V от Правилника за прилагане на Закона за опазване на земеделските земи, на земеделска земя, върху която е започнало или е извършено строителство, както следва:***

**4.** На общо 168 374 кв.м. земеделска земя, осма категория, неполивна, общинска собственост, върху която е извършено строителство на обект: „Жилищни сгради”, в землището на гр. Б., поземлени имоти с идентификатори 03928.15.12 и 03928.15.20, местност „Блеов чифлик”, община Б., област М., при граници, посочени в приложените скица и влязъл в сила ПУП – ПРЗ.

На основание чл. 30, ал. 2 от ЗОЗЗ, във връзка с чл. 52, ал. 2 от ППЗОЗЗ се дължи местна такса, определена от общинския съвет.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред Върховен административен съд.**